Stadiwm aml-ddefnydd yn ninas Osijek, dwyrain Croatia, yw **Stadion Gradski vrt** (*Stadiwm Gardd y ddinas*). Mae'n gartref i ddau glwb pêl-droed, NK Osijek a Fortuna VNO Osijek.

Mae ganddo gapasiti o 18,856 (17,876 ar gyfer seddau a 980 ar gyfer sefyll). Ceir y geiriau *Grad na Dravi* ("Dinas ar y Drava") wedi eu hysgrifennu mewn seddi gwynion ar un o eisteddoedd y stadiwm.

Hanes
-----

Dechreuodd y gwaith adeiladu ym 1949, ond cafodd gwaith ei stopio sawl gwaith. Chwaraewyd y gêm gyntaf ar sail Gradski Vrt rhwng NK Osijek a FK Sloboda Tuzla ar 7 Medi 1958. Yn 1980, agorwyd y stadiwm yn swyddogol.

Yn 1982, torrwyd y record o bresenoldeb stadiwm, ar y gêm bêl-droed rhwng NK Osijek a Dinamo Zagreb gyd thorf o 40,000 yn gwylio. Y canlyniad oedd 1-2.

Yn 1998 gosodwyd seddi ac adlen. Yn 2005, adnewyddwyd y stadiwm. O dan y stondin orllewinol, gosodwyd ystafelloedd i bwysigion ac aildrefnwyd y porthdy, gan ychwanegu 1,000 o seddau newydd. Cafodd y trac athletau ei ail-greu, ei ail-baentio o goch i las. Ar ôl yr adnewyddu hwn, mae'r stadiwm wedi cyflawni meini prawf stadiwm UEFA. Yn yr un flwyddyn, roedd y stadiwm yn rhan o gais ar y cyd rhwng Croatia a Hwngari am gynnal Pencampwriaeth Pêl-droed Ewrop 2012. Bryd hynny cyflwynwyd prosiect o stadiwm newydd gyda chapasiti mwy.

Yn 2010, trwsiwyd y stadiwm eto: cafodd y cae ei ailosod, cafodd y ffensys eu peintio a rhifwyd y seddau. Y rheswm oedd gêm gyfeillgar rhwng Croatia a Cymru, a gynhaliwyd ar 23 Mai y flwyddyn honno.

Ym mis Mai 2016, cynhaliodd y stadiwm y rownd derfynol Cwpan Pêl-droed Croatia.

### Cymru a'r Stadiwm

Mae Cymru wedi chwarae 3 gwaith yn y stadiwm - dwy waith mewn gêm gyfeillgar ar 23 Mai 2010 a 2012 ac eto ar 8 Mehefin 2019 mewn gêm gystadleuol fel gêm rhagbrofol ar gyfer pencampwriaeth Ewrop UEFA 2020. Chwaraewyd yn Osijek er gwaethaf disgwyliawd Cymdeithas Bêl-droed Cymru a'r cefnogwyr y byddent yn chwarea yn y brifddinas, Zagreb. Nododd y Cymry amneuon am faint ac addasrwydd y stadiwm ar gyfer gêm ryngwladol gystadleuol bwysig.

Cynlluniau i'r Dyfodol
----------------------

Ym mis Ebrill 2018, rhyddhaodd Llywydd NK Osijek Ivan Meštrović ddyluniad strwythur manwl ar gyfer y stadiwm newydd. Bydd stadiwm o'r radd flaenaf yn cael ei adeiladu yng nghymdogaeth Pampas yn Osijek fel rhan o ganolfan hyfforddi newydd NK Osijek. Bydd capasiti'r stadiwm newydd yn 12,000, gyda'r holl seddau'n cael eu cynnwys. Bydd y stadiwm yn gategori pedwar UEFA ac mae i fod i gael ei orffen yn 2020. Yn ystod adeiladu'r stadiwm, bydd NK Osijek yn chwarae eu gemau cartref yn y stadiwm Gradski vrt presennol, sydd yn y dyfodol yn mynd i gael ei ddefnyddio fel prif stadiwm y Sgwad NK Osijek B.

Gemau Rhyngwladol
-----------------

| Dyddiad | Cystadleuaeth | Gwrthwynebwyr | Sgôr | Torf | Ref |
| --- | --- | --- | --- | --- | --- |
| Croatia (1990–present) |
| 01996-**Gwall: Amser annilys**-104 10, 1996 | Gêm arddangos, gyfeillgar |  Hwngari | 4–1 | 10,287 |  |
| 01998-**Gwall: Amser annilys**-224 22, 1998 | Cyfeillgar |  Gwlad Pwyl | 4–1 | 16,000 |  |
| 02001-**Gwall: Amser annilys**-243 24, 2001 | Gêm ragbrofol Cwpan y Byd FIFA 2002 |  Latfia | 4–1 | 13,345 |  |
| 02002-**Gwall: Amser annilys**-079 7, 2002 | Gêm ragbrofol Cwpan UEFA Euro 2004 |  Estonia | 0–0 | 10,766 |  |
| 02006-**Gwall: Amser annilys**-285 28, 2006 | Cyfeillgar |  Iran | 2–2 | 20,000 |  |
| 02010-**Gwall: Amser annilys**-235 23, 2010 | Cyfeillgar |  Cymru | 2–0 | 10,482 |  |
| 02012-**Gwall: Amser annilys**-1610 16, 2012 | Gêm ragbrofol Cwpan y Byd FIFA 2014 |  Cymru | 2–0 | 17,500 |  |
| 02014-**Gwall: Amser annilys**-315 31, 2014 | Cyfeillgar |  Mali | 2-1 | 15,212 |  |
| 02014-**Gwall: Amser annilys**-1310 13, 2014 | Gêm ragbrofol Cwpan Europ UEFA 2016 |  Aserbaijan | 6-0 | 16,021 |  |
| 02016-**Gwall: Amser annilys**-2303 23, 2016 | Cyfeillgar |  Israel | 2-0 | 10,545 |  |
| 02018-**Gwall: Amser annilys**-0806 8, 2018 | Cyfeillgar |  Senegal | 2-1 | 15,998 |  |
|

Oriel
-----

* Eisteddle'r Gorllewin (cyn adnewyddu 2005)Eisteddle'r Gorllewin (cyn adnewyddu 2005)
* Eisteddle'r Dwyrain (wedi adnewyddu 2005)Eisteddle'r Dwyrain (wedi adnewyddu 2005)
* Eisteddle'r Dwyrain (wedi adnewyddu 2005)Eisteddle'r Dwyrain (wedi adnewyddu 2005)
* Stadion Gradski vrt, 2012

Cyfeiriadau
-----------

1. ↑
2. ↑
3. ↑  ""PRESTALI SMO SANJATI, POČELI SMO ŽIVJETI!"". *NK Osijek official website*.

Dolenni allanol
---------------

* Stadion Gradski vrt at Stadium Guide